Službeni glasnik Grada Osijeka br. 18 od 26. rujna 2024.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) i članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24), na prijedlog službenika za privremeno obavljanje poslova pročelnika Upravnog odjela za društvene djelatnosti, Gradonačelnik Grada Osijeka 26. rujna 2024., donosi

P R A V I L N I K

o dopuni Pravilnika o unutarnjem redu 
Upravnog odjela za društvene djelatnosti

Članak 1.

Pravilnik o unutarnjem redu Upravnog odjela za društvene djelatnosti (Službeni glasnik Grada Osijeka br. 8A/24) dopunjuje se prema odredbi ovog Pravilnika.

Članak 2.

U članku 7. iza točke 10. dodaje se nova točka 10.a koja glasi:

„10.a	NAZIV RADNOG MJESTA: SAVJETNIK

OSNOVNI PODACI O RADNOM MJESTU: 
-	KATEGORIJA RADNOG MJESTA: II. KATEGORIJA
-	POTKATEGORIJA RADNOG MJESTA: SAVJETNIK
-	KLASIFIKACIJSKI RANG: 5.

BROJ IZVRŠITELJA: 1

OPIS POSLOVA RADNOG MJESTA: 
-	prati primjenu propisa, priprema nacrte akata o načinu upravljanja i korištenja sportskih građevina u vlasništvu grada, proučava i stručno obrađuje složena pitanja i predmete te vodi i koordinira poslove iz područja sporta (30 %)
-	priprema i provodi javne pozive za financiranje i sufinanciranje sportskih djelatnosti iz nadležnosti odjela  (15 %)
- 	izrađuje nacrte ugovora iz područja sporta, priprema i provodi Program javnih potreba u sportu na području grada Osijeka (20 %)
- 	obavlja poslove vezane uz nadzor namjenskog korištenja sportskih građevina i održavanje sportskih građevina danih u zakup (10 %)
- 	obavlja nadzor nad provođenjem zaključenih ugovora o davanju u zakup i podzakup sportskih građevina i ugovora o davanju na upravljanje i korištenje sportskih građevina (5 %)
-	priprema i sudjeluje u pripremi informacija, analiza i drugih stručnih materijala u vezi s rješavanjem poslova gospodarenja, korištenja, izgradnje sportskih građevina (10 %)
-	obavlja i druge poslove po nalogu rukovodećeg službenika (10%).



OPIS RAZINE STANDARDNIH MJERILA

POTREBNO STRUČNO ZNANJE: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, najmanje tri godine radnog iskustva na odgovarajućim poslovima, položen državni ispit II. razine i poznavanje rada na računalu.

SLOŽENOST POSLOVA: stupanj složenosti koji uključuje suradnju u izradi akata iz djelokruga rada Upravnog odjela, rješavanje složenih upravnih i drugih predmeta te rješavanje problema uz upute i nadzor rukovodećeg službenika.

SAMOSTALNOST U RADU: stupanj samostalnosti koji uključuje češći nadzor te opće i specifične upute rukovodećeg službenika.

STUPANJ SURADNJE S DRUGIM TIJELIMA I KOMUNIKACIJE SA STRANKAMA: obavlja česte kontakte unutar i izvan Upravnog odjela u svrhu prikupljanja ili razmjene informacija.

STUPANJ ODGOVORNOSTI I UTJECAJ NA DONOŠENJE ODLUKA: stupanj odgovornosti za materijalne resurse povjerene za obavljanje poslova te pravilnu primjenu utvrđenih postupaka i metoda rada te provedbu pojedinačnih odluka.“.

Članak 3.

Ovaj Pravilnik stupa na snagu 1. listopada 2024. i objavljuje se u Službenom glasniku Grada Osijeka.

KLASA: 024-03/24-01/19 
URBROJ: 2158-1-02-24-7
Osijek, 26. rujna 2024.

